Прэзідэнт Украіны

Прэзідэ́нт Украі́ны () — кіраўнік Украіны. Прадстаўляе краіну ў міжнародных стасунках, кіруе замежнай дзейнасцю, праводзіць перамовы і падпісвае міжнародныя ўгоды. З’яўляецца гарантам дзяржаўнага суверэнітэту, тэрытарыяльнай цэласнасці Украіны, выканання канстытуцыйных правоў і свабод асобы і грамадзянінаАртыкул 102 Канстытуцыі Украіны.

З 20 мая 2019 года пасаду займае Уладзімір Зяленскі.

 Паўнамоцтвы 
Прэзідэнт абіраецца прамымі выбарамі ўсімі грамадзянамі на тэрмін пяць гадоў. На гэтую пасаду можа прэтэндаваць грамадзянін, якому споўнілася 35 гадоў. Адна асоба не можа быць прэзідэнтам больш за 2 тэрміны запар. Канстытуцыя Украіны забараняе прэзідэнту быць кіраўніком якой-небудзь партыі.

Прэзідэнт Украіны вызначае замежную палітыку і, адпаведна, прызначае міністра замежных спраў. Ён таксама з’яўляецца Вярхоўным галоўнакамандуючым Узброеных сіл і кіраўніком Рады нацыянальнай бяспекі і абароны, склад якой таксама вызначае кіраўнік дзяржавыsvaboda.org.

Прэзідэнт можа накладваць вета на рашэнні, прынятыя Вярхоўнай Радай; тая можа пераадолець яго вета 2/3 галасоў. Прэзідэнт мае права распускаць Раду. Падае на зацвярджэнне кандыдатаў на пасты міністра замежных спраў і міністра абароны; прызначае 6 з 18 суддзяў Канстытуцыйнага суда.

Афіцыйная рэзідэнцыя прэзідэнта, Марыінскі палац, размяшчаецца ў Пячэрскім раёне Кіева. Акрамя гэтага, ён мае яшчэ некалькі рэзідэнцый, такіх як Дом з хімерамі і Дом удавы, што плача. Адміністрацыя прэзідэнта Украіны знаходзіцца на вуліцы Банкавай.

 Гісторыя 
Пасада прэзідэнта ва Украіне з’явілася ва Украіне адразу пасля здабыцця незалежнасці ў 1991 годзе разам з іншымі інстытутамі, такімі як Кабінет міністраў і Вярхоўная Рада. Паводле ўнесеных у Канстытуцыю УССР 1978 года змяненняў прэзідэнт з’яўляўся старшынёй выканаўчай улады.

З прыняццем у 1996 канстытуцыі незалежнай Украіны прэзідэнт фармальна перастаў быў кіраўніком выканаўчай улады, аднак пакінуў за сабою права прызначаць са згоды парламенту прэм’ер-міністра, і з яго падачы зацвярджаць міністраў, а таксама права скасоўваць акты Кабінету міністраў.

Пасля канстытуцыйнай рэформы 2004 года Украіна стала парламенцка-прэзідэнцкаю рэспублікай. Парламенцкая большасць вызначала асобу прэм’ер-міністра і прадстаўляла яе прэзідэнту, а той у сваю чаргу яшчэ раз уносіў кандыдатуру прэм’ер-міністра для зацверджання ў парламент. Прэзідэнт быў пазбаўлены права выносіць на разгляд парламенту кандыдатуры міністраў (гэта рабіў прэм’ер-міністр), генеральнага пракурора, кіраўніка Службы бяспекі. Прэзідэнт меў права вета на прынятыя Вярхоўнай Радай законы, аднак тая магла яго пераадолець дзвюма трацінамі галасоў.

У 2010 годзе са скасаваннем канстытуцыйнай рэформы значэнне і вага прэзідэнта значна павялічылася. Прэзідэнт фактычна, хоць гэта і не было зафіксавана ў Канстытуцыі, стаў кіраўніком выканаўчай улады. Уплыў парламенту значна ўпаў.

22 лютага 2014 года ў выніку падзей Еўрамайдану Вярхоўная Рада Украіны вярнула ў дзеянне Канстытуцыю 2004 года, такім чынам скасаваўшы новыя паўнамоцтвы прэзідэнта. Выканаўцам абавязкаў прэзідэнта стаў Аляксандр Турчынаў.

Пазачарговыя выбары на пасаду прэзідэнта Украіны былі прызначаныя на 25 мая 2014 года. Перамогу на іх у першым туры атрымаў Пётр Парашэнка.

 Спіс прэзідэнтаў Украіны 

 № Імя Тэрмін паўнамоцтваў ПартыяПачатак паўнамоцтваўКанец паўнамоцтваў 1 Леанід Краўчук99px 5 снежня 1991 19 ліпеня 1994 Беспартыйны 2 Леанід Кучма 100px 19 ліпеня 1994 23 студзеня 2005 Беспартыйны 3 Віктар Юшчанка 100px 23 студзеня 2005 25 лютага 2010 Наша Украіна 4 Віктар Януковіч 100px 25 лютага 2010 22 лютага 2014 Партыя рэгіёнаў — Аляксандр Турчынаў(выканаўца абавязкаў) 100px 23 лютага 2014 7 чэрвеня 2014 Бацькаўшчына 5 Пётр Парашэнка 100px 7 чэрвеня 2014 20 мая 2019 Беспартыйны6 Уладзімір Зяленскі 100px 20 мая 2019 Слуга народа

 Гл. таксама 
 Дзяржаўныя сімвалы прэзідэнта Украіны
 Офіс Прэзідэнта Украіны
 Спіс кіраўнікоў Украіны

 Спасылкі 

 Афіцыйная старонка

*